L 258/162
LV
Eiropas Savienības Oficiālais Vēstnesis
5.10.2022.
80.
atzinīgi vērtē to, ka pēc Apvienotās Karalistes izstāšanās no Savienības 2020. gada 31. janvārī EĀDD beidzot izveidoja ES delegāciju Londonā un Apvienotās Karalistes nodaļu savā galvenās mītnes struktūrshēmā; tomēr pauž nožēlu par aizkavēšanos diplomātiskā statusa piešķiršanā Parlamenta darbiniekiem, kuri strādā Eiropas Parlamenta Birojā Londonā, un EĀDD sākotnējo atteikumu rast šai problēmai apmierinošu risinājumu; saprot, ka izveides līgums aizstāj visus pagaidu noteikumus un nodrošina to, ka delegācijai Londonā, tās darbiniekiem un īpašumam ir piešķirtas privilēģijas un imunitāte, kas līdzvērtīgas Vīnes konvencijā minētajām, līdzīgi kā pārējo 144 delegāciju un biroju gadījumā; pauž nožēlu par to, ka EĀDD veda sarunas par izveides līgumu ar Apvienotās Karalistes iestādēm, neapspriežoties ar Parlamentu; uzsver, ka regulāru atjauninājumu nosūtīšana Parlamentam tā vietā, lai ar to pienācīgi apspriestos, neatbilst EĀDD pienākumam sniegt atbilstošu atbalstu un sadarboties, kurš noteikts Lēmuma, ar ko izveido EĀDD, 3. panta 4. punktā; atzīmē, ka 2020. gada beigās no kopumā 43 pieejamajām amata vietām aizpildītas bija gandrīz 40 (ieskaitot ārvalstīs strādājošos un vietējos darbiniekus); apzinās, ka delegācija atrodas ēkā, kas ir Savienības īpašums un ko pirms tam izmantoja Komisijas pārstāvniecība un Eiropas Parlamenta Birojs;
81.
atzinīgi vērtē EĀDD un Parlamenta sadarbību 2020. gadā, lai sekmīgi atjauninātu 2015. gada Praktisko kārtību, kādā ES delegācijas dara pieejamus konkrētus politiskos ziņojumus konkrētiem Eiropas Parlamenta deputātiem, jo šīs atjaunināšanas rezultātā dokumentus būs iespējams nosūtīt elektroniski;
82.
pauž nožēlu par iepriekš notikušo konfidenciālu ziņojumu par vēlēšanu novērošanas misijām noplūdi, kā rezultātā šī informācija nonāca presē, un atzinīgi vērtē Parlamenta un EĀDD kopīgi rastos risinājumus attiecībā uz dosjē nodošanu; pauž paļāvību, ka EĀDD arī turpmāk atvieglos regulāro viedokļu apmaiņu starp galvenajiem novērotājiem un galveno novērotāju vietniekiem, no vienas puses, un Eiropas Parlamenta deputātiem, no otras puses, vēlēšanu novērošanas misiju laikā un pēc tām;
83.
atzinīgi vērtē to, ka 2020. gadā EĀDD ar Eiropas Investīciju banku noslēdza pakalpojumu līmeņa vienošanos par darbinieku kopvietošanu delegāciju telpās visā pasaulē; ir informēts par to, ka 2020. gadā notika sarunas par turpmāku pakalpojumu līmeņa vienošanos slēgšanu gan ar Eiropas Centrālo banku, gan ar Eiropas Robežu un krasta apsardzes aģentūru (Frontex), lai kopīgi izmantotu biroja telpas un saistītos pakalpojumus;
84.
atzinīgi vērtē intensīvo koordināciju un apmaiņu ar dalībvalstu ārlietu ministriju un Apvienoto Nāciju Organizācijas cilvēkresursu departamentiem visā Covid-19 pandēmijas laikā, lai apmainītos viedokļiem un labāko praksi īpašu darba režīmu jomā, un atzinīgi vērtē arī EĀDD dalību iknedēļas institūciju sanāksmēs, kurās visas Savienības iestādes un aģentūras regulāri atjaunināja savus pasākumus un dalījās pieredzē par praksi, kas īstenota Covid-19 pandēmijas dēļ;
Covid-19 pandēmija
85.
saprot, ka Covid-19 pandēmija radīja īpašu situāciju visam EĀDD un spēcīgi ietekmēja tā galvenās mītnes un delegāciju darbības; uzsver, ka EĀDD spēja nodrošināt darbības nepārtrauktību un pareizu finanšu pārvaldību, šajā īpašajā periodā nesaskaroties ar būtiskām problēmām; atzinīgi vērtē to, ka 2020. gada marta sākumā EĀDD izveidoja Krīzes pamatkomandu, kuras uzdevums bija izvērtēt jaunākās norises, koordinēt saziņu un darbības un sniegt atbalstu delegācijām; uzsver, ka Krīzes pamatkomandai bija būtiska loma efektīvā krīzes pārvarēšanā;
86.
atzīmē, ka Covid-19 pasākumu pieņemšanā EĀDD attiecībā uz galveno mītni galvenokārt vadījās pēc Beļģijas oficiālajiem norādījumiem, savukārt delegācijām bija uzdots ievērot uzņēmējvalstīs piemērojamos noteikumus, taču tās īstenoja arī galvenās mītnes praksi, proti, noteica vispārēju tāldarbu darba vietā apvienojumā ar samazinātu fizisko klātbūtni biroju telpās;
87.
atbalsta papildu pasākumus, kas bija ieviesti vairākās valstīs, lai mazinātu personāla medicīnisko apdraudējumu gadījumos, kad veselības aprūpes sistēma tika uzskatīta par nedrošu; vērš uzmanību uz to, ka EĀDD nosūtīju vakcīnas uz 72 delegācijām, kuras bija lūgušas atbalstu, un ka šīs vakcīnas tika nodrošinātas aptuveni 4 000 cilvēku, to skaitā delegācijās ārvalstīs strādājošiem darbiniekiem, viņu ģimenes locekļiem un vietējiem darbiniekiem; norāda, ka visam galvenās mītnes personālam tika nodrošināts dienesta klēpjdators un ka vairāk nekā 5 000 klēpjdatoru tika